**Αθήνα:** 21.08.2025

**ΑΝΑΚΟΙΝΩΣΗ**

Η ΕΣΑμεΑ καταδικάζει τη χρήση της λέξης «αυτισμός» με αρνητικό πρόσημο

Για πολλοστή φορά η ΕΣΑμεΑ αναγκάζεται να τονίσει σε πολιτικούς, δημοσιογράφους, σε καθέναν και σε καθεμιά που αρθρώνει δημόσιο λόγο, να χρησιμοποιεί σωστά την ελληνική γλώσσα.

Ο Αυτισμός είναι μια νευροαναπτυξιακή αναπηρία, μία κατάσταση ζωής και σε καμία περίπτωση δεν αποτελεί αρνητικό προσδιορισμό.

Η αναφορά του προέδρου του κόμματος της Βουλής «Νίκη» Δημήτρη Νατσιού στον πολιτικό «αυτισμό» της Κυβέρνησης είναι μισαναπηρισμός καθώς προσδίδει σε μία ανθρώπινη κατάσταση και σε ένα μεγάλο σύνολο πολιτών αρνητικό χαρακτηρισμό.

Τα άτομα με αυτισμό καθώς και οι γονείς και το υποστηρικτικό τους περιβάλλον, μαζί με το αναπηρικό κίνημα, αγωνίζονται καθημερινά ενάντια σε πλείστα εμπόδια.

Η χρήση των λέξεων «αυτισμός» και «αυτιστικός» ως αρνητικές έννοιες και επίθετα προωθεί μια μισαναπηρική, στιγματική και ρατσιστική κατάσταση που η ΕΣΑμεΑ δεν θα ανεχθεί να συνεχίζεται!

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |